**ELŐTERJESZTÉS**

**Tárgy:** 2021. évi belső ellenőrzési terv elfogadása

**Tisztelt Képviselő-testület!**

Magyarország helyi önkormányzatairól szóló 2011 évi CLXXXIX. törvény és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet értelmében a helyi önkormányzatnak belső ellenőrzése keretében gondoskodnia kell az általa felügyelt költségvetési szervek, valamint az önkormányzati hivatal belső ellenőrzéséről, valamint a helyi önkormányzati költségvetési szervek esetében az éves ellenőrzési tervet a képviselő-testület a **tárgyévet megelőző év december 31-ig hagyja jóvá.**

Magyarország Kormánya által a 478/2020. (XI. 3.) Korm. rendelettel elrendelt veszélyhelyzetre tekintettel az önkormányzat képviselő-testületének ezen hatáskörét a polgármester gyakorolja.

Ennek megfelelően kérem a Tisztelt Képviselő-testületet, hogy az előterjesztésbe foglalt éves belső ellenőrzési tervet, és a feladat elvégzésével Böröczné Kőszegi Zsuzsanna belső ellenőr, könyvvizsgáló szíveskedjen jóváhagyni!

A 2021. évi ellenőrzés tárgyaként a határozati javaslatban foglaltakat javasoljuk.

**Határozati javaslat:**

***.../2020. (…) polgármesteri határozati javaslat***

*Ásványráró Község Önkormányzat Polgármestere a Képviselő-testület hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, veszélyhelyzetben hozott polgármesteri határozattal úgy dönt,* hogy az önkormányzat *2021. évi belső ellenőrzési tervét az alábbiak szerint fogadja el:*

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor- szám** | **Ellenőrzés tárgya** | **Ellenőrzés célja, módszerei, ellenőrizendő időszak** | **Azonosított kockázati tényezők**  **(kockázatelemzési dokumentum vonatkozó pontjára hivatkozással)** | **Ellenőrzés**  **típusa** | **Az ellenőrzött szerv és szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (nap)** |
| 1. | A költségvetés tervezése, a zárszámadás vizsgálata. A rendeletalkotás | ***Cél:***A költségvetés és a zárszámadás szabályszerűsége  ***Módszer:*** dokumentumok vizsgálata  ***Időszak:*** 2020. év | Kockázatelemzés, kockázatfelmérés segédtáblákban részletezve, és a 2. számú melléklet | Szabályszerűségi ellenőrzés | Ásványráró Község Önkormányzata, Tündérkert Óvoda és Mini Bölcsőde(települési szintű költségvetés, zárszámadás érdekében) | 2021. június-december | 3,0 |

*Továbbá a polgármester a 2021. évi belső ellenőrzési feladatok elvégzésével Böröczné Kőszegi Zsuzsanna egyéni vállalkozót (2890 Tata, Szent István utca 25.) bízza meg.*

***Felelős:*** *Popp Rita polgármester*

***Határidő:*** *2020. december 31.*

Ásványráró, 2020. november 13.

Popp Rita s.k.,

polgármester